Provizorisks budžeta grozījumu projekts nr. 7 eiropas kopienu 2005. gada vispārējam budžetam - Vispārējs ieņēmumu dokuments - Ieņēmumi un izdevumi pa iedaļām - IV iedaļa - Eiropas Kopienu Tiesa /* COM/2005/0419 galīgā redakcija */





[pic] | EIROPAS KOPIENU KOMISIJA | Briselē, 5.9.2005 COM(2005)419 galīgā redakcija PROVIZORISKS BUDŽETA GROZĪJUMU PROJEKTS Nr. 7 EIROPAS KOPIENU 2005. GADA VISPĀRĒJAM BUDŽETAM VISPĀRĒJS IEŅĒMUMU DOKUMENTSIEŅĒMUMI UN IZDEVUMI PA IEDAĻĀMIV iedaļa — Eiropas Kopienu Tiesa (iesniegusi Komisija) PROVIZORISKS BUDŽETA GROZĪJUMU PROJEKTS Nr. 7 EIROPAS KOPIENU 2005. GADA VISPĀRĒJAM BUDŽETAM VISPĀRĒJS IEŅĒMUMU DOKUMENTS IEŅĒMUMI UN IZDEVUMI PA IEDAĻĀM IV iedaļa — Eiropas Kopienu Tiesa ņemot vērā: - Eiropas Kopienas dibināšanas līgumu, jo īpaši 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1], jo īpaši tās 37. pantu, Eiropas Komisija ar šo piedāvā budžeta lēmējinstitūcijai provizorisku 2005. gada budžeta grozījumu projektu Nr. 7 to iemeslu dēļ, kas izklāstīti paskaidrojuma rakstā. IEŅĒMUMI UN IZDEVUMI PA IEDAĻĀM Vispārējais ieņēmumu dokuments, kā arī ieņēmumu un izdevumu dokuments pa iedaļām ir nosūtīti atsevišķi, izmantojot SEI-BUD sistēmu. Vispārējā ieņēmumu dokumenta un ieņēmumu un izdevumu dokumenta pa iedaļām angļu valodas versija ir pievienota budžeta pielikumam kā piemērs. PASKAIDROJUMA RAKSTS 1. Ar 2004. gada 2. novembra lēmumu Nr. 2004/752/EK, Euratom Padome izveidoja Civildienesta tiesu (turpmāk tekstā – "CDT"), kuras sastāvā ir 7 Padomes iecelti tiesneši.Tiesas 2006. gada budžeta sākumprojektā ir iekļauti lūgumi izveidot amata vietas un piešķirt darbībai vajadzīgās apropriācijas. Atbilstoši šī budžeta sākumprojekta paskaidrojumā minētajam tas tika sastādīts, paredzot, ka jaunā tiesa nesāks darbu ātrāk kā 2006.[2] gada sākumā.Tomēr, kad komiteja, kas tika izveidota ar Padomes 2005. gada 18. janvāra lēmumu (2005/151/CE, Euratom), lai sniegtu atzinumu par kandidātu atbilstību tiesneša amatam, beidza darbu, Padome 2005. gada 22. jūlijā iecēla amatā septiņus tiesnešus un noteica, ka tie stājas amatā 2005. gada 1. oktobrī.Ņemot vērā apstākli, ka tādējādi CDT sāks darbu 3 mēnešus pirms 2006. gada budžeta izstrādāšanas laikā paredzētā datuma, ir nepieciešams lūgt grozīt 2005. gada budžetu. 2. Šo budžeta grozījumu mērķis, pirmkārt, ir izveidot iestādes štatu sarakstu ar 26 amata vietām, lai nodrošinātu labu CDT darbību. Šīs 26 amata vietas ir šādas: tiesnešu kabinetu personāls, proti – viens palīgs un viens asistents katram tiesnesim, kā arī viens spriedumu redaktors un viens priekšsēdētāja kabineta asistents (kopā 16 līgumdarbinieku vietas, proti – 2 A*14, 2 A*12, 3 A*11, 1 A*10, 1 B*5 un 7 B*3) un personāls, kas tieši piesaistīts tiesas kancelejai (kopā 10 pastāvīgas amata vietas, proti – 1 A*5, 5 B*3 un 4 C*1).Jāuzsver, ka attiecīgās amata vietas ir paredzētas tikai tiešajiem tiesnešu līdzstrādniekiem un kancelejas personālam, t.i., personām, kuras tieši piedalās tiesas darbā; pārējiem darbiem CDT izmantos dažādus Tiesas dienestus (mutiskās un rakstiskās tulkošanas, informātikas utt. dienestus). Līdz ar to ir nepieciešams sniegt jaunās tiesas darbam vajadzīgos līdzekļus, lai izveidotu šīs 26 amata vietas, jo bez tām varētu tikt apdraudēta tās neatkarība. Turklāt amata vietas tika paredzētas aprēķinos, kas bija pievienoti Padomes regulas priekšlikumam par Civildienesta tiesas izveidošanu (izņemot divas papildu amata vietas, kas tika pievienotas, lai ievērotu Padomes nolemto tiesnešu skaita palielināšanu no 6 līdz 7 tiesnešiem).Jāpiebilst, ka šīs amata vietas nav iespējams izveidot, pārkārtojot Pirmās instances tiesas štatus. Šādas štatu pārkārtošanas rezultātā Pirmās instances tiesa zaudētu resursus, kas atbrīvosies, nododot civildienesta lietu iztiesāšanu CDT. Šāda rīcība būtu pretēja Civildienesta tiesas izveidošanas galvenajam mērķim, proti – ļaut Pirmās instances tiesai pievērsties citu lietu iztiesāšanai, kas tai ir uzticētas, nododot dažas pilnvaras, kuras agrāk bija piešķirtas Eiropas Kopienu Tiesai. 3. Attiecībā uz apropriācijām budžeta grozījumu projektā ir paredzēts atalgojums 7 jaunajiem CDT tiesnešiem, tās sekretāram, kā arī iepriekš minētajām 26 jaunajām amata vietām 2005. finanšu gada pēdējos trīs mēnešos. Vajadzīgās apropriācijas ir ierakstītas dažādos 10. un 11. nodaļas posteņos.Tomēr ir jāpievērš uzmanība apstāklim, ka Kopienu budžetam neradīsies papildus izmaksas, jo jaunās izmaksas ir paredzēts segt ar "pašfinansēšanos", izmantojot minētajās nodaļās pieejamos līdzekļus. To pieejamību izskaidro mazāki maksājumi vecuma pensijām un zemākas izmaksas sastāva atjaunošanai 10. nodaļā un lēnāka jaunu amata vietu izveidošana, nekā bija paredzēts – 11. nodaļā. 4. Visbeidzot ir jāpiebilst, ka Tiesas administratīvie dienesti laika posmā no CDT darba sākuma līdz 2005. gada beigām paredz nodrošināt CDT darbību, izmantojot pieejamos budžeta resursus. Kā to ir norādījusi budžeta lēmējinstitūcija, tikai no 2006. gada 1. janvāra tiks uzsākta CDT paredzēto telpu īre. Tādēļ budžeta grozījumos nav paredzēti apropriāciju pieprasījumi, lai papildinātu budžeta II sadaļu. [1] OV L 248, 16.09.2002., 1. lpp. [2] Paskaidrojuma 3. lpp., otrā rindkopa: "Ir jāatgādina, ka iestādes budžets nodrošina štatu un apropriācijas, kas ir nepieciešamas Tiesas un Pirmās instances tiesas darbībai. Pieprasītajās apropriācijās ir iekļautas arī jaunās Civildienesta tiesas (turpmāk tekstā – "CDT") vajadzības, un šīs apropriācijas ir aprēķinātas, paredzot, ka CDT sāks darbu 2006. gada sākumā."